Document ID: 32014R0278

KOMISIJAS ĪSTENOŠANAS REGULA (ES) Nr. 278/2014
(2014. gada 19. marts),
ar ko groza Regulu (ES) Nr. 185/2010, precizējot, saskaņojot un vienkāršojot sprāgstvielu palieku detektoru izmantojumu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1) un jo īpaši tās 4. panta 3. punktu,
tā kā:
(1)
Pieredze, kas gūta, piemērojot Komisijas Regulu (ES) Nr. 185/2010 (2), ir apliecinājusi vajadzību pārskatīt kopējo pamatstandartu piemērošanas kārtību attiecībā uz sprāgstvielu palieku noteikšanas (ETD) metodēm.
(2)
Būtu jāprecizē, jāsaskaņo vai jāvienkāršo daži konkrēti aviācijas drošības pasākumi, kas saistīti ar ETD izmantošanu, lai uzlabotu juridisko skaidrību, standartizētu tiesību aktu vienotu interpretāciju un vēl lielākā mērā nodrošinātu aviācijas drošības kopējo pamatstandartu optimālu īstenošanu.
(3)
Grozījumi attiecas uz pasākumiem, kas apraksta, kā ir atļauts izmantot ETD saistībā ar pasažieru pārbaudēm, tādu personu pārbaudēm, kas nav pasažieri, rokas bagāžas, reģistrētās bagāžas, kravas, pasta, lidojumā patērējamo krājumu un lidostā patērējamo krājumu pārbaudēm, un tehniskās prasības ETD drošības iekārtām.
(4)
Tādēļ Regula (ES) Nr. 185/2010 būtu attiecīgi jāgroza.
(5)
Šajā regulā paredzētie pasākumi ir saskaņā ar Civilās aviācijas drošības komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 185/2010 pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 19. martā

Labels: 7
8
1